I 1853 var den første brua ferdig. Dette var en trebru. Den østre delen av brua brant i 1915. Den delen av trebrua som brant ble erstattet av en stålkonstruksjon. Denne var like smal som resten av den gamle brua og var opprinnelig tenkt som et provisorisk bru, men ble stående i mer enn 40 år. Det ble i mange år diskutert å få en ny bru, men planene ble stoppet av krigen. Slik ble den provisoriske brua med en halvdel av tre og den andre halvdelen av stål stående til den ble erstattet av dagens bru, som bedre kunne klare den økte trafikkmengden.